description: Какво знаем за доскоро никому неизвестния генерал от ВВС, върнал социалистите в политическата "игра на тронове"

title: Кобрата* на Радев

maintext:
Фактът, че Радев беше политически лаик и непознат за хората, първо уплаши социалистите, но всъщност се оказа най-голямата му сила.
© Надежда Чипева
Походът на авиатора към "Дондуков" 1 до голяма степен е защитна реакция и желание за реванш.
Над геополитическата ориентация на генерала мига голяма червена въпросителна.
В някаква степен Борисов сам "създаде" политика Румен Радев.
втора ръка
И единствената причина това да не се случи е падането на първото правителство на ГЕРБ. Така че по-вероятната мотивация на о.з. генерала по-скоро е продиктувана не от някакви идеологически възгледи, а от йезуитската максима "целта оправдава средствата". Но ако въпросните средства включват и геополитически лупинг на североизток, това може да има драматични последствия за България в разразилия се глобален хаос. Независимо дали Радев симпатизира на евразизма.
"Да си командир на военновъздушните сили е като да седиш на буре с барут, а от всички страни да има фитили, които горят с различна скорост. И ако искаш да оцелееш, постоянно трябва да се въртиш и да ги тъпчеш с крака." След първия тур на президентските избори въпросният афоризъм, чието авторство се приписва на бившия началник на ВВС и Генералния щаб о.з. ген. Михо Михов (настоящ депутат от АБВ), спокойно може да кандидатства за български еквивалент на крилатата реплика на Церсей Ланистър от Game of Thrones: "Когато играеш играта на тронове, или печелиш, или загиваш – средно положение няма." А живото доказателство, че не само съдбата, а и голяма част от българските избиратели обичат (поне на пръв поглед) смелите, е резултатът на ексначалника на ВВС о.з. ген. Румен Радев.Само допреди две години почти никой извън средите на бойната авиация не беше чувал за вече бившия командир на бойната авиация. Единственото нещо, покрай което някои хора може би разпознаваха Радев, беше помпозното авиошоу "Това сме ние" на бойната ни авиация от есента на 2014 г. То бе първата подобна демонстрация на бойни способности във въздуха за последния около четвърт век. И все пак не беше достатъчно, за да даде на младия генерал нещо повече от 15 минути медийна слава.Точно това бе и основният страх на социалистите, когато през август тази година новоизбраното ръководство на БСП и лично лидерът на червената партия Корнелия Нинова поеха отговорността за издигането на о.з. ген. Радев за кандидат-президент. Номинацията провокира сериозни брожения в партийния апарат и на пръв поглед всичко изглеждаше така, сякаш апаратчиците на "Позитано" 20 ще влязат в режим на самоунищожение, завличайки към дъното и своя уж деполитизиран кандидат.В крайна сметка обаче именно неизвестността на Радев в комбинация с биографията му на авиатор технократ без някакви сериозни видими петна в досието се оказаха и неговият най-силен коз. Легендата за надпартийния и "извънсистемен" генерал, минал по всички стъпала на военната йерархия, еднакво отдалечен от Изтока и Запада и "милеещ за родината" в настаналите смутни времена, изглежда, е продаваема в актуалната политическа конюнктура, доминирана от гняв, фобии и отрицание.Основният страх, свързан с политическата кариера на о.з. ген. Радев, обикновено е провокиран от неговата неясна геостратегическа ориентация, над която мига една голяма червена въпросителна. Всичко тръгва от мотивите за напускане на генерала в края на лятото, които бяха хибридно тиражирани от руските медии, още преди да се появят в българското обществено пространство. В тях той изтъква като основен довод за оттеглянето си приета през главата му концепция за съвместно въздушно патрулиране на българските ВВС и самолети на съюзнически държави в НАТО - ход, който веднага съвсем закономерно бе изтълкуван като директно противопоставяне на участието ни в Северноатлантическия алианс."За мен като генерал от Българската армия и командир на ВВС тази концепция е по-унизителна дори от Ньойския договор, защото последният беше наложен на България със сила отвън, докато въпросната концепция бе инициирана от български зам.-министър, приета на Съвет по отбрана на българското военно ръководство и утвърдена от български министър на отбраната", аргументира оттеглянето си Радев. От изявленията му обаче на практика стана ясно, че той поставя знак на равенство между съвместния ер полисинг с НАТО и закриването на българската изтребителна авиация. Което всъщност драстично се разминава с действителността, но от неговата гледна точка може би изглежда точно така. Така че влизането на генерала в политиката може би е продиктувано повече от инстинкт за съхранение на ВВС и желание за реванш срещу действията на сегашното политическо ръководство, отколкото от някакви партийни пристрастия. Към това, разбира се, трябва да се прибави и огромната му амбиция, за която свидетелстват хората, работили с него.Реалността всъщност е по-сложна, нюансирана и връща събитията малко по-назад във времето. Веригата от случки, довели до влизането на генерала в президентската битка, датира от идването на второто правителство на ГЕРБ на власт през есента на 2014 г. И ако трябва да сме обективни, премиерът Борисов до голяма степен сам носи вина за превръщането на Радев в неговия най-опасен политически враг. Защото с всичките си действия и бездействия през годините министър-председателят нееднократно даваше да се разбере, че пет пари не дава за армията и че за него модернизацията на въоръжените сили е излишно "трошене на пари".Едно от първите неща, което правителството "Борисов 2" направи с идването си, беше да актуализира тригодишната бюджетна рамка и да замрази всички задвижени проекти за превъоръжаване. В тази група попаднаха и плановете за придобиване на нов тип натовски многоцелеви самолети, които лидерът на ГЕРБ фриволно зачеркна като "купуване на бракми". Борисов дълго време остана глух по темата за обновяването на авиацията, като бламираше както Радев, така и военния министър Ненчев. Проектът за нов тип изтребител беше одобрен от правителството едва през март 2016, около половин година след като бившият командир на ВВС за пръв път хвърли оставка.Интригата около първия рапорт за напускане на о.з. ген. Радев през октомври 2015 г. всъщност беше първият видим намек, че има сериозно пропукване в отношенията между политическото и професионалното ръководство на въоръжените сили. И също така че командирът на ВВС има амбициите да е нещо повече от ням изпълнител на чужда воля. Тогава Радев подаде оставка и я оттегли в рамките на 24 часа, като така си осигури лична аудиенция при премиера Борисов през главата на военния министър Ненчев и издейства допълнителни 80 млн. лв. за поддръжка на старите руски изтребители МиГ-29, докато се задвижи проектът за нов тип западен самолет.Тънкият момент в случая е, че военният министър и президентът Плевнелиев вече бяха задвижили инициатива за поддръжка на МиГ-29, но не в Русия, а в Полша. На практика обаче Радев почти открито се бунтуваше срещу това, като обявяваше как договорът с поляците "не е панацея" и как полските заводи не могат да извършват пълна логистична поддръжка на изтребителите. Първата му оставка всъщност дойде някъде месец след като министър Ненчев отказа да продължи 5-годишния рамков договор с руската корпорация РСК МиГ. И също така след като ръководителят на отбранителното ведомство е спрял голяма поръчка за резервни части, направена в последните седмици преди изтичането на контракта с руснаците.Обективно погледнато обаче, втората оставка на Радев и впускането в президентската надпревара оставят доста неприятен привкус, тъй като в крайна сметка и Ненчев, и Борисов изпълниха претенциите му – както за отделяне на немалко милиони в сегашната изтребителна авиация, така за реално задвижване на проекта за нов боен самолет. Действията на бившия командир на ВВС показват, че той е воден предимно от своето его, от желание да натрие носа на своите доскорошни политически началници и от амбиция не само да спаси бойната авиация, но и да контролира изкъсо начина, по който това ще се случи.Иначе към настоящия момент въпросът дали Радев е антинатовец и прикрит агент на Москва по-скоро остава без отговор. Обективен факт е обаче, че през толкова близката 2011 г., по време на първото правителство на Борисов, именно той ръководи работната група, която е на крачка от купуването на португалски изтребители F-16------е рискована фигура от висшия пилотаж, която обикновено се прави с изтребители Су-27 и по-нови. По време на авиошоуто през 2014 г. ген. Радев я направи (доколкото е възможно) с МиГ-29 над София.


description: Тя обещава допълнителни 2 млрд. паунда на година до 2020 г. за изследвания и развитие

title: Тереза Мей иска да превърне Великобритания в "място за учени и иноватори"

maintext:
Британският премиер Тереза Мей заяви, че иска Великобритания да се превърне в "място, към което се обръщат учените, иноваторите и технологичните инвеститори". Тя обеща да подкрепи бизнеса с нова индустриална стратегия, която ще включва допълнителни 2 млрд. паунда на година до 2020 г. за изследвания и развойна дейност, пише Financial Times.
М
ей определи условията на нова сделка с бизнеса, при която правителството ще инвестира, за да
стимулира производството, и ще намали корпоративния данък в замяна на помощ за справянето с негативните ефекти на капитализма. Премиерът иска да работи с корпоративна Великобритания, за да защити свободните пазари и свободната търговия от популистки атаки.
Британският министър на финансите Филип Хамънд обяви повече инвестиции в подобряване на състоянието на пътищата, а Мей посочи, че правителството ще подкрепи иновациите чрез данъчната система и ще въведе "най-ниското корпоративно равнище в страните от Г-20".
Корпоративният данък ще спадне до 17% през 2020 г., което е най-ниското ниво в Г-20. Но може да стигне до 15%,
ако новоизбраният американски президент Доналд Тръмп изпълни обещанието си за такова намаляване.
О
бещанията на Мей обаче имат условия. По думите й бизнесът трябва да работи с нея, за да създаде "най-доброто корпоративно управление на всяка голяма икономика". "Когато малка част от бизнеса и бизнес фигурите, изглежда, надиграват системата и работят по различни правила, социалният договор между бизнеса и обществото се проваля", казва Мей.
Председателят на Конфедерацията на британската индустрия Пол Дрешлър
признава, че бизнесът трябва да работи с правителството по този въпрос. "Много хора все още гледат на бизнеса като на нещо, от което те не са част, което е управлявано от привилегировано малцинство, което не изглежда и не говори като тях, и което изглежда, че играе по различен набор от правила. Фирмите трябва да обяснят какви стъпки ще предприемат за представляването на своите служители", коментира той.
Стимулиране на производителността
Мей обещава и "целева помощ за обикновените работещи семейства, които се борят,
за
да преживяват", въпреки че основният фокус на Хамънд е върху стимулирането на производителността.
Същевременно лейбъристкият лидер Джереми Корбин твърди, че неговата партия "ще бъде на страната на иноваторите, предприемачите и инвеститорите, от които се нуждаят нашата икономика и нашата работна сила". Той настоява, че е необходима държавна намеса, за да "се отприщят творческите сили и потенциалът на предприемачеството във Великобритания", насочена чрез Националната инвестиционна банка и мрежа от регионални банки,
които да се отчитат пред обществото
.

fasttext_language: bg


description: Най-объркващата нова функция в бюлетините

title: Наръчник на избирателя: Какво значи "Не подкрепям никого"?

maintext:
© Цветелина Белутова
В бюлетината за президентските избори освен листата на кандидатите за президент и вице, има и една нова равностойна опция за гласуване "Не подкрепям никого".Може да се гласува или за един от кандидатите, или с опция "не подкрепям", но ако са посочени едновременно два отговора, ще се отчете недействителен вот.Гласовете "Не подкрепям никого" влизат в общия брой на действителните гласове спрямо които се изчислява процентът на подкрепа на всеки от кандидатите. По тази причина, колкото повече расте броят им, толкова по-намалява процентът на подкрепа на всеки кандидат, но бавно расте и разликата между тях. Иначе процентът на гласувалите "не подкрепям" не се конкурира с кандидатите, т.е. не влиза в крайната класация наравно с тях. С други думи, процедурата не позволява протестният вот официално да бъде класиран на първо или второ място, каквито очаквания изразиха някои, дори и броят на гласувалите по този начин да превишава гласовете за всеки един кандидат поотделно. Същевременно тези гласове са ориентир за нагласите в обществото и съответно за легитимността на избраните органи.Вижте още:


description: Дебат

title: Редно ли е да се спират строежи с протести

maintext:
1
2 © Живко Ангелов
1
2 Протест срещу строеж на нов път в Борисова градина
© Красимир Юскеселиев
Протести срещу строителни планове възникват периодично в София и други градове, а успехът им зависи основно от интереса на медиите. Така беше поне до протеста срещу започнало застрояване на градинка между три блока в столичния квартал "Младост", чийто резултат надмина далеч конкретната цел. Представител на протестиращите разгроми ГЕРБ в частичните избори за районен кмет - в локална реплика и на референдума, събрал протестния вот на гражданите срещу начина, по който овластените институции се отнасят към проблемите им. Казусът "Младост" изведе напред много по-големия въпрос за провеждането на различните политики и не само на местно ниво.
Ангел Захариев
Фотограф: Капитал
- Липсата на познания за правата на отделните участници, както и ниската култура за водене на конструктивен диалог на всички участници в процеса. Например гражданите се заблуждават (или са заблуждавани), че имат правото да решават дали може да се строи или не в чужди частни имоти, или че имат нормативно право на "хубава гледка", или че могат да организират референдуми за теми, за които не може да има референдум – например за обща забрана на строителството. Нужна е разяснителна кампания и ограмотяване на хората какви са реалните им права и какви са механизмите за въздействие. В същото време голяма част от инвеститорите продължават да се опитват по всякакъв начин да извлекат максимума застрояване, без да се интересуват за отпечатъка, който оставят в кварталите. Те трябва да са готови да предложат решение на проблемите, които причиняват с тяхната инвестиция: например - ако се строи на детска площадка, да изградят нова; ако това е било поляна за разхождане на кучета, да направят нов парк за кучета в близост. Всичко това обаче трябва да е следствие от активна комуникация между инвеститори, граждани и администрация, преди да стартира проектът и да дойдат багерите.
Липсва и адекватна нормативна база за това. Прословутите обществени обсъждания на плановете се правят късно и се обсъжда само резултатът - вече направеният план. При подготовката на изработката на плановете, заданието и целите липсва изцяло обратната връзка на гражданите. Необходима е системна работа за идентифициране на проблемите и сондиране на мнението за евентуалното им решение – анкети, социологически проучвания, работилници и т.н.
Единствено чрез систематичната работа по решаването на описаните проблеми може да се намери устойчив път за развитието градовете ни, не само на кварталите с комплексно застрояване, но и на другите проблемни територии.
Гергин Борисов
Фотограф: Капитал
Познато, нали? Пазарът е готов на всичко, за да удовлетвори търсенето. Дори това да означава да унищожи причините за него. Пазарът е сляпа сила - туба с вода в пустинята. От теб зависи дали ще пиеш колкото е нужно, за да си жизнеспособен или да се удавиш. Изглежда, засега инвеститорите и общината са избрали второто. А търсене в панелните комплекси има и за други неща освен за апартаменти. Жалко, че никой обаче не ги предлага все още.
Запазването на зелените площи не е еко-фанатизъм
Войслав Тодоров
Фотограф: Юлия Лазарова
Войслав Тодоров, общински съветник от "Нормална държава" и участник в ИК "За зелен Младост"
Комбинацията от ширещ се популизъм и схващането, че единственият път за решение на проблемите е през "телевизора", доведоха до създалата се напрегната ситуация в "Младост", от която трябва да се намери разумен изход. За да се случи това обаче, е необходимо да се преодолеят следните негативи:- Тоталното противопоставяне на няколко различни групи - фронтът не е един, а са няколко: живеещи срещу строители, строители срещу администрация, живеещи срещу администрация, централна срещу местна администрация, живеещи срещу живеещи. Тоест ситуацията е всеки е срещу всеки: живеещите са недоволни, че се строи в близост до тях, строителите и инвеститорите са срещу администрацията, защото им търси под вола теле, за да им спре законните строежи, живеещите обвиняват администрацията в корупция и непрозрачност, дори се настройват един срещу друг поради различни интереси; собствениците на земи, предвидени за озеленяване, пък се надяват да получат статут за застрояване...Изходът от това е стартирането на смислен диалог между различните участници в процеса, но не през "телевизора", а с активна работа на администрацията, специалистите по планиране, НПО, браншови организации и професионални сдружения. Медиите също трябва да престанат само да "раздухват" проблемите, а да започнат да да дават платформа за предлагане на решения.- Популисткото говорене и могъществото на "телевизора" доведоха до редица погрешни сигнали, поставяйки под съмнение правото на инвестиционна инициатива при законност на процедурите и документацията. Това е много опасен прецедент, защото подкопава фундаментите на пазарната икономика. Второ, създава се илюзорната представа, че всеки действащ акт, норма, закон или план се обезсилват автоматично, щом "народа" иска друго. Появява се една много изкривена представа за демокрацията, като се обезсилват демократичните механизми за промяна в политиките. Трето, създава се усещането, че единствено ако те дават по"телевизора", може да си решиш проблемите и колкото по-шумен и арогантен си, толкова повече се увеличава шансът ти за успех. Такова поведение създава подобна реакция от обратната страна – необмислени популистки ходове, които могат да имат краткотраен ефект за потушаване на напрежението, но водят до дългосрочни негативни последствия. Четвърто – липсва мнението на професионалистите: архитекти, урбанисти, юристи, а реално те са лицата, които могат да намерят устойчивите решения на проблемите в градската среда.- Микроказусите стават макропроблем – истината е, че действащите планове в "Младост" ограничават значително строителството в кварталите с комплексно застрояване. Имотите, на които е позволено да се строи, са само около 30. Но от ограничен брой казуси се създава усещането за криза с презастрояването на жилищните комплекси и изчезването на зелените площи в тях. Всъщност проблемите с презастрояването са предимно в новите квартали, където с плановете не са предвиждани зелени площи или имоти за обществено обслужване с публичен достъп, детски площадки. Там на места липсва дори и базовата инфраструктура – улици и канализация.- Остарели методи на планиране – като цяло системата за устройствено планиране у нас е значително остаряла спрямо съвременните практики по света, като устройствените планове за земеползване са само една част познатите съвременни инструменти за планиране на градски територии. От една страна, е необходима законодателна и нормативна реформа, която да предвиди използването на по-съвременни методи и инструменти на планиране, но от друга страна, е възможно и прилагането на такива нови методи, без да има нова нормативна рамка, а само желание от страна на администрацията.Застрояването на междублоковите пространства е грешка. Тази грешка освен градоустройствени проблеми създаде условия и за върла корупция. И ако имахме работеща съдебна система, вече щеше да има обвинени, съдени и наказани. Вече е късно да мислим как да предотвратим застрояването, но можем да седнем: общината и обществото от една страна, и инвеститорите, от друга, и да намерим решение, удовлетворяващо всички.Тази пролет екипът на "Спаси София" беше в Прага и имахме възможността да се разходим из панелните комплекси на чешката столица. Това, което ни направи впечатление, е колко малко са "новите" сгради сред тях. Когато разпитахме домакините си как са запазили комплексите си в този вид, получихме лаконичното обяснение "тези комплекси са проектирани за определено население. Ако разрешим строителство в тях, качеството на живот ще се влоши за всички".Чешките правила за реституция в рамките на градовете са позволили на Прага да реши, че панелните комплекси са единни територии, в чиито граници не се допуска реституция. Излишно е да споменавам, че този процес в България не беше толкова добре обмислен, а по времето на кмета Софиянски се случиха едни от най-скандалните имотни далавери. Прибързаното желание на държавата да се отърве от наследената вина за колективизацията произведе правила, които не просто игнорират критерии като "качество на живот", те не отчитат дори тяхното съществуване и важност. В подкрепа на това говори фактът, че понятието "междублоково пространство" и до днес не фигурира в законодателството ни.Не можем да забраним строителството, докато общината произведе нов общ устройствен план и подчинените му подробни. Можем да се надяваме, че предстоящата актуализация наистина ще се използва за корекции, а не просто за отлагане с още 10 години на общинските задължения за отчуждаване на терени, предвидени за озеленяване. Но дори и да можехме да забраним строителството, това ще означава няколко години, в които инвеститорите ще са в неведение къде, какво и как могат да строят, казано иначе - нова строителна криза с всички икономически негативи от нея.Другият, по-лесен вариант е да обвиним държавата. Да настояваме да откупи вината си, като отчужди реституираните земи в панелните комплекси и спаси градинките. Но това нито ще накара вече построените кооперации да изчезнат, нито ще реши проблемите, които те създават със съществуването си. Освен това нито ще е бързо, нито евтино - обезщетения на пазарни цени означава данъкоплатецът да плаща милиони левове в продължение на години.А междувременно, фокусирани върху усвояването на земята си, собствениците обричат всички в панелните комплекси на неприятно, хаотично и в крайна сметка обезценяващо имота им съществуване. Това е порочен кръг: купувате жилище в панелен комплекс; избирате го там, защото детето трябва да може да играе сред зеленина, защото детската градина и училището са през два блока, пък все ще можете да намерите къде да паркирате. И малко след като се нанасяте, градинката за детето се огражда, превръща се в кооперация, новодошлите съседи също искат да запишат децата си в детската градина, някои от "пришълците" са с две коли, ама не са си купили гаражи с апартамента и паркират пред вашия вход. Там, където вие паркирахте довчера!И с всеки строителен сезон зелените площи изчезват под нови и нови кооперации - вече забравяте, че можете да паркирате след 17:00 часа, детето ходи на детска градина в другия край на града, защото новите ви изпревариха в класирането, а прясната офис сграда отсреща прави такова задръстване, че вече не се търпи и поне веднъж месечно се питате: "Абе, защо по дяволите го купихме тоя апартамент!"Застрояването на останалите зелени площи далеч не е проблем само за Младост. Това е основен проблем за цяла София. Събитията в Младост привлякоха голям интерес най-вече заради труса на политическата система в София, но само за последната година имаше опити да бъдат застроени междублокови пространства в кв. Западен парк, да продължи застрояването на две места в парк Въртопо. А протестите в Младост мотивираха хора от Изгрев, от Оборище, Люлин и Красно село също да излязат на протест, за да опазват своите зелени площи.Всички тези събития показват как хората повярваха, че тяхната активност може да доведе до резултат и може да доведе до повече сдържаност от страна на администрацията при издаването на разрешения за строеж в зелената система на София.Всъщност каузата за запазването на зелените площи не е плод на еко-фанатизъм, а тя стъпва на идеята, че съществуващите жилищни комплекси в града са завършени системи, търсещи баланс между площи за жилищно строителство, за обществено обслужване и терени за отдих и рекреация, както и изградена инфраструктура с определен капацитет. Продължаващо значително уплътняване на строителството би довело до влошаване качеството на живот на хората в тези жилищни комплекси. От една страна намаляват зелените площи, местата за почивка, за игра на деца или за разходка с домашни любимци, но от друга страна се увеличава броят на живеещите, увеличава се броят на автомобилите, използващи едни и същи улици, оттам се увеличават задръстванията и паркоместата стават все по-недостатъчни. Продължаващото презастрояване на вече изградени квартали допълнително влошава тези процеси и реално намалява качеството на живот за хората.Подобно е положението и с парковете на София. Действащият Общ устройствен план предвижда части от съществуващите паркове като Южен парк, Западен парк или Борисова градина да бъдат застроени, а във все още нереализирани паркове като Източен или Въртопо е предвидено изграждане на цели нови квартали.От другата страна са собствениците на терени в междублоковите пространства и парковете, които съвсем основателно негодуват срещу това, че имат имоти, за които плащат данъци и такси, а не могат да използват. Към днешна дата няма голяма полза от това да се връщаме назад до нелогичния закон "Лучников" за реституция на земеделски земи в урбанизирани територии или до продажбата на терени от Софийски имоти за жълти стотинки. Но няма и лесно решение. Ясно е, че трябва да бъде спряна продължаващата продажба на терени, попадащи в зелени площи и междублокови пространства от Софийски имоти и СОАПИ. Трябва да бъдат преразгледани устройствените планове на София, за да се проведат нови, реални обществени обсъждания и при реално гражданско участие да се прецени кои терени могат да останат за застрояване и кои следва да бъдат допълнително отредени за зелени площи.От друга страна собствениците трябва да бъдат обезщетени. В предизборната кампания се чуха сметки, че само в район Младост има 117 дка зелени площи, които в момента са частни терени и за обезщетяването на собствениците ще са необходими 57 млн лв. Това са само терените, които в момента са отредени за озеленяване и не включват множеството терени, които са предвидени за застрояване в зелените площи и които също трябва да бъдат обезщетени. Макар че сметките са направени по доста високи цени на квадратен метър, вярно е, че сумата става непосилно висока за бюджета на Столична община, особено като се разглежда цяла София.За мен решението е тотално нов подход на Общината по отношение развитието на града. Време е администрацията да започне да стимулира разширяването на града не по посока на допълнително уплътняване на строителството в зелените площи, а чрез развитие на периферните райони и изграждане на нови квартали в покрайнините на града. За целта обаче трябва да има предварително изготвени подробни устройствени планове на тези терени и изградена основна инфраструктура, а общински терени в тези райони могат да бъдат използвани като обезщетение за собствениците на имоти, попадащи в съществуващите зелени площи в града.


description: Три фирми са обжалвали процедурата в Комисията за защита на конкуренцията

title: Търгът за тол-системата е спрян заради жалби за пореден път

maintext:
От 2018 г. трябва да започне да функционира системата за плащане по пътищата. Това надали ще се случи.
© Мария Съботинова
След като жалбата беше отхвърлена като неоснователна, крайният срок за подаване на оферти стана 11 август. Но и тогава се случи същото: появи се трета жалба на фирмата "Пропърти стан", постъпила на 8 август. И двете фирми, възразили срещу търга, нямаха нищо общо с изграждането на тол-системи.
След като търгът за тол системата беше обжалван и прекъсван няколко пъти от април до сега, вече спокойно може да се заключи, че изпълнител няма да бъде избран навреме. Агенция "Пътна инфраструктура" е спряла поръчката за пореден път, заради подадени жалби до Комисията за защита на конкуренцията.Плановете бяха тол системата да заработи до началото на 2018г., но поръчката на стойност 200 млн.лв. се проточва вече седем месеца заради непрестанно обжалване от различни фирми.Новите жалби са постъпили в Комисията за защита на конкуренцията в началото на седмицата. Те са срещу решението на Агенция "Пътна инфраструктура" (АПИ) да пусне търга с много кратък срок от една седмица за подаване на оферти. Аргументът на АПИ беше, че поръчката е открита още през април и "общият период за подготовка на офертите за участие в процедурата за потенциалните заинтересовани от нея лица е повече от 7 месеца".Сега предстои решение на КЗК да реши дали ще отхвърли или приеме жалбите на фирмите.И трите фирми, които са подали жалби, са чуждестранни - германската "Витроник", унгарската "Ерба 96" и чешката "Толлнет". Когато поръчката беше възобновена за трети път и оферти се очакваха до края на септември, две от тях пак обжалваха търга - "Ерба 96" и "Витроник"."Ерба 96" има близо 20-годишен опит зад гърба си и е изпълнител на електронната винетка за леки автомобили, използвана в Унгария. "Витроник" (Vitronik Dr.-Ing. Stein Bildverarbeitungssysteme) е компания с годишни приходи от над 110 млн. евро и 700 служители, специализирана в изграждане на системи за толинг.Според регистъра на КЗК "Ерба 96" и "Толлнет" са обжалвали обявлението за краткия срок за подаване на оферти.Жалбата на "Витроник" пък е свързана с Разяснение № 53-00-8861 от 09.11.16г., в което се дава информация за различни елементи от търга.Официално процедурата започна в началото на април, малко след т.нар. "катарзис" на Бойко Борисов , когато той ударно спря възложени обществени поръчки. Тогава имаше съмнение, че поръчката има условия, които ще облагодетелстват местни играчи с конкурентно предимство.Крайният срок беше в края на май, но след това е променен на 17 юни. Тогава неизвестната строителна компания "Мархинженеринг", която през лятото на миналата година е прехвърлена на Георги Георгиев Божков, подаде жалба в КЗК и Върхновния административен съд (ВАС). Фирмата поиска спиране на търга заради въпросното удължаване на сроковете.Условията на търга предвиждат 19 месеца след сключване на договор с пътната агенция у нас да заработи тол-система за камионите над 3.5 тона и електронни винетки за леките коли. Изпълнителят ще има 7 месеца, за да предложи техническо решение, и 12 месеца за доставка, монтаж, обучение и пускане в експлоатация. С такива срокове проектът може да бъде приключен най-рано през есента на 2018г., ако поръчката бъде възложена до края на тази година.


description: Испанската провинция започва мащабна реформа на училищата си, за да подготви учениците за 21 век

title: Образователната революция на Каталуния

maintext:
Директорът на Escola Nova 21 Едуард Валори иска реформата да мотивира и овласти различните участници, които да постигнат промяната в образованието.
© Николай Ников/Иван Кондев за Teach For All
ТОП 10 умения за 2020 г.
1. Комплексно решаване на проблеми
2. Критично мислене
3. Креативност
4. Управление на хора
5. Координация с други
6. Емоционална интелигентност
7. Възможност за преценка и взимане на решения
8. Нагласа на помагаш и да си кооперативен
9. Умения за преговори
10. Когнитивна гъвкавост
Източник: Световен икономически форум
Училища, в които децата общуват повече помежду си, отколкото с възрастните. Класни стаи, в чийто център не е един човек, който говори пред другите. Пространства за работа в екип, за експерименти, за разясняване на теми, за писане. Преподаване, което развива ценни за живота умения. Без фиксирани учебни часове и традиционни предмети, но с проекти и инициативи, в които учениците използват знанията си. Измерване на резултатите не с оценки, а с ученически портфолиа и критерии, фокусирани върху развитието на умения, а не наизустяването на теория.Така изглеждат вече няколко училища в испанската автономна област Каталуния, а други са на път да ги последват. Наскоро местните власти и образователни експерти подписаха споразумение за партньорство за програмата Escola Nova 21, която ще изгради модел на училище на 21 век, ще обучи учителите за него и ще разпространи успешния опит сред всички учебни заведения в региона, за да подобри цялостната му образователна система.Идеята е училището да е мястото, което помага на младите хора да бъдат активни, да мислят самостоятелно и критично, да взимат решения, да могат да живеят в интеркултурни общности и всички останали умения, от които имат нужда, за да са щастливи и успешни след като излязат от класните стаи.Целите и моделът на Escola Nova 21 се базират на документи на UNESCO и Организацията за икономическо сътрудничество и развитие (OECD), които слагат във фокуса на образованието компетенциите на 21 век (виж карето) и съвременните начини на учене. Целта на програмата е да създаде модел на съвременно училище, включително през съвместна работа с директори и учители, които вече използват модерни образователни практики. И където резултатите се виждат: не в оценки на стандартизирани тестове, а в умения за бъдещето като креативност, решаване на проблеми и критично мислене. Пътят до тях е през поставяне на ученика, заедно с неговите индивидуалности и емоции, в центъра, през показване на връзките между предметите и мотивация за самостоятелно учене.Освен нови методи на преподаване, моделът включва и по-адекватна система за измерване на постиженията. Оценките са заменени с рубрики, които описват какви умения трябва да е развил ученикът, а смисълът на оценяването е да ти помогне да учиш и да покаже къде преподаването може да е по-добро. Според директора на Escola Nova 21 Едуард Валори, който беше в България, за да участва в годишната глобална конференция на международната мрежа за равен достъп до образование Teach For All, именно остарялата система на оценяване е една от пречките училището да развива полезни за живота компетенции - просто никой не мери умения като критично мислене и активно учене."Фокусирани сме върху оценките, защото са единственото, което познаваме когато става въпрос за оценяване", смята Валори. И добавя, че това е много ограничаващо, защото тази система създава стимули учениците да скрият това, което не знаят. "Затова и се преписва - ролята на оценяването е в това да открие какво не знаеш, за да те накаже", категоричен е експертът. Стратегията на ученика се обръща към това да не покаже какво не знае, което е точно обратното на начина на учене. "Представете си как едно дете се учи да играе игра - отива при приятелите си, те му обясняват правилата накратко, детето се включва веднага, гледа какво правят другите и започва да играе като прави грешки. В процеса разбира останалите правила и трупа знания", дава пример Валори. Тоест учиш като показваш какво не знаеш и няма наказания за това.За Escola Nova 21 е важно структурата на обучението да гарантира, че всички деца учат и няма изпаднали от системата. Всяко училище създава свой собствен план според целите си, а програмата осигурява обучения за учители и директори и инструменти, които могат да са им полезни. Експертите ще следят резултатите от всеки етап и ще актуализират модела според промените в средата. Училищата ще учат едно от друго и ще обменят опит и ресурси."Подготовката на учителите трябва да е същата, която искаме и за учениците - с фокус върху компетенциите", коментира Едуард Валори. Според него в момента учителите също се подготвят като пасивни учащи, които учат само в среда, в която някой говори, те си записват, а после полагат изпит, за който са учили наизуст. В резултат стават "проводници на отговори", на които не е позволено да задават въпроси. "Трябва да преформулираме ролята на учителя - първо в обществото, което да разбере, че всички, включително учителите, трябва да учат нови неща, а после и по отношение на начините им за подготовка", смята експертът.Интересът на училищата към Escola Nova 21 е огромен. В началото планът е бил да се привлекат само сто учебни заведения, но след като кандидатстват близо 500, инициаторите на програмата решават, че всички ще участват. С помощта на местните власти ще бъдат създадени около 50 локални мрежи от по 8-10 училища, които ще работят заедно. Всяко учебно заведение ще "диагностицира" резултатите си в началото и ще подготви план за подобрение. Обученията на учителите ще бъдат в посока промяна на нагласите - например за това колко е важно индивидуализираното учене.През декември първите 30 пилотни училища ще започнат да следват новия модел, като в процеса ще бъдат подкрепени от 25 други, които вече работят по този начин. След това едно трансформирано училище ще бъде свързано за обмен с такова, в което предстои промяна, и така моделът ще се разпространи сред всички. "С тази процедура искаме да покажем, че промяната е възможна, и може да бъде систематизирана като процес", обяснява Едуард Валори. След това останалите училища могат да вземат модела и да го приложат заедно с местните си общности.А как се реформира цяла система? "Големият проблем с промяната в образованието е, че знаем какво означава промяна", смята директорът на Escola Nova 21. Но вярва, че системата може да се промени с обща визия - че образованието трябва да бъде полезно за учениците и обществото - да ги овластява, да дава отговори и инструменти да променят средата. Знанието освен това трябва да бъде свързано с позитивни емоции - да бъде нещо, което хората искат.Началното финансиране за Escola Nova 21 е от едва 1.2 млн. евро, което е нищожно за толкова мащабен проект. То идва от частна фондация, но за пилотния проект се преговаря за подкрепа от 1.5 млн. евро от мрежата на общините. Местните власти ще получат разработения модел и ще могат да го прилагат и другаде. Според Валори общините имат полза от този модел, защото никой досега не им е казвал каква трябва е целта на трансформацията на училищата, а сега са партньори на мащабна промяна в образованието. За директора на програмата обаче победата ще дойде тогава, когато повечето хора повярват в смисъла на промяната. "Искаме родителите да кажат, че училището на децата им трябва да работи така, университетите - че искат да подготвят учителите по този начин, кметове - че училищата в техните населени места трябва да се променят", обяснява Валори и добавя: "Искаме да дадем сила на различните участници, които да постигнат промяната в образованието."


description: Засега сделките все още са малко и по-скоро тестови, но с тях се намалява зависимостта от държавния монополист "Булгаргаз"

title: Повече частни компании започват да търгуват с газ от Гърция

maintext:
Договори за съхранение на количества в газовото хранилище "Чирен" вече имат "Протос енерджи" и ЕМИ
© ГЕОРГИ КОЖУХАРОВ
Печалбата на "Булгартрансгаз" за девтемесечието спада с 20%.
Финансови резултати на "Булгартансгаз" I-IX 2016 I-IX 2015 Приходи 235786 260089 -9.34% Оперативна печалба 66189 73211 -9.59% Нетна печалба 59912 75407 -20.55% Паричен поток от оперативна дейност 164191 153008 7.31%
Компаниите, които сключват сделки и имат интерес за покупки на природен газ от Гърция чрез виртуални доставки, се увеличават. След като през лятото първа това направи хасковската "Химмаш", сега още дружества проявяват интерес за посредничество или директни покупки. Отчетът на държавната "Булгартрансгаз" за третото тримесечие показва, че четири частни фирми освен държавната "Булгаргаз" вече търгуват с вносен газ на територията на страната, а две съхраняват газ в хранилището "Чирен". Доскоро единственият търговец, който правеше това, беше "Булгаргаз", а до края на миналата година и "Овергаз", в която "Газпром" все още държи половината от собствеността.Макар и с плахи стъпки сделките с природен газ от частни играчи станаха възможни благодарение на виртуалната търговия с газ между България и Гърция, която стартира в края на юни. От началото на октомври такава възможност има и с Румъния, но засега няма точна статистика. Тези сделки се очакваха от дълго време от индустрията, тъй като те трябва да дадат по-голяма свобода на компаниите и да намалят зависимостта им от руския доставчик "Газпром" и местния вносител "Булгаргаз".Тези сделки са вид суап, при който клиентът в България получава доставките си от транзитирания през страната ни газ за Гърция, а гръцкият продавач си го възстановява от терминала за втечнен газ в Ревитуса или от търговете, организирани от гръцкия газов търговец DEPA. В бъдеще алтернатива е и газът, който трябва да дойде от Каспийския регион. Важно в случая е, че тези сделки не стават по регулирани цени, по които се продава руският газ, а по пазарни.Търгуваните количества от частни играчи засега не са големи. Към средата на септември по данни на "Булгартрансгаз" това са 100 хил. куб. метра, което е незначително при годишно потребление от около 3.5 млрд. куб. метра в страната. Изпълнителният директор на "Булгартрансгаз" Георги Гегов посочи пред "Капитал", че до момента частните играчи сключват месечно около 100 сделки. По-важното обаче е, че все повече компании пробват да купуват по пазарни цени.От отчета на "Булгартрансгаз" става ясно, че първите компании, решили да се пробват на прохождащия газов пазар, са "Агрополихим", "Дексиа България", ЕМИ и "Витол газ енд пауър". Последното реално беше и посредникът, който продаде на "Химмаш". Отделно договори за съхранение на количества в газовото хранилище "Чирен" имат "Протос енерджи" и ЕМИ.Химическият завод "Агрополихим" е един от най-големите потребители на газ в станата и още през септември нейният изпълнителен директор Васил Александров коментира, че намерението е да се проиграе системата и ако работи и цените на гръцките търговци са изгодни, да се търгуват и по-сериозни количества. Засега обаче внасяният от компанията газ е символично количество. Сега той коментира, че компанията е спряла виртуалния внос на газ, тъй като това са несигурни количества, а химическият завод има непрекъснат процес на работа. Търговецът "Дексиа България" и регистрираната в Холандия "Витол газ енд пауър" също внасят газ чрез виртуални сделки.Сред новите лица са ЕМИ, която според информационната система ДАКСИ е регистрирана в Бургас и е собственост на Емилия Станкова и Дончо Станков. От сайта на компанията се вижда, че тя притежава автомобилна газоснабдителна станция за компресиран природен газ и има дългогодишен опит в работата с газови уреди. Пак от там става ясно, че доскоро компанията се е снабдявала изцяло с газ от "Булгаргаз". Собствениците на компанията обаче не бяха открити за коментар.Другата фирма, която засега само съхранява газ в "Чирен", е "Протос енерджи", която според Търговския регистър е еднолична собственост на Георги Самуилов, който е собственик и на "Инса" и "Инса ойл", които се занимават с преработка и търговия на горива. От края на 2015 г. до август управител на фирмата е бил бившият изпълнителен директор на "Булгартрансгаз" Иван Дреновички. Двамата не бяха открити за коментар.Държавното дружество намалява нетната печалба за деветмесечието с 20.5% до 59.9 млн. лв. Това освен по-ниските приходи се дължи най-вече на намалението с близо десет пъти на финансовите приходи, които към деветмесечието са 380 хил. лв., което е намаление с 27 пъти спрямо същия период на предходната година.Въпреки новите сделки с газ за деветмесечието приходите от дейността на "Булгартрансгаз" също намаляват с 9.34% до 235.8 млн. лв. Това обаче се дължи най-вече на намалението на приходите от технологичен газ, който се използва от компресорните станции на мрежата. Той се предоставя безвъзмездно от клиентите на "Булгартрансгаз" и влиза като текущ приход и разход на компанията. По думите на Гегов това се дължи на завършилата модернизация на част от компресорните станции по транзитната мрежа, благодарение на което те използват много по-малко газ за технологични нужди. От останалите приходи, които обаче са минимален процент от общите, са тези за съхранение на газ, които са достигнали 1.9 млн. лв., което е увеличение с малко над 500%.Източник: Търговски регистър


description: Процесът ще обхване всички подразделения на компанията

title: National Geographic обяви глобален ребрандинг

maintext:
Ребрандирането на National Geographic съвпада с премиерата на поредицата "Марс" на изпълнителния продуцент и режисьор Рон Хауърд
[Copyright: National Geographic Channel]
За компанията
National Geographic Partners LLC е съвместно дружество между National Geographic Society и 21st Century Fox, обединява телевизионните канали National Geographic с останалите медийни платформи на National Geographic и ориентираните към потребителите бизнес активи, включително списанията National Geographic; National Geographic Studios; свързаните дигитални и социални платформи, книги, карти, медии за деца и съпътстващи активности като пътувания, глобални инициативи и събития, продажби на архиви, каталог, лицензни сделки и електронна търговия.
National Geographic (NG) обяви всеобхватен ребранд на всички свои медийни платформи, бизнес начинания и организацията с нестопанска цел, която е част от компанията - "Национално географско общество".Тази еволюция е продължение на обявеното миналата година съвместно дружество с 21st Century Fox. Тогава "Национално географско общество" подписа сделка на стойност 725 млн. долара с 21st Century Fox, която даде на компанията на Рупърт Мърдок мажоритарен дял в световно известното списание National Geographic и други медийни активи.Споразумението даде на медийната група 73% дял в съвместното предприятие за управление на тези активи National Geographic Partners. За дружеството остана да държи останалите 27% от собствеността.Ребрандът ще обхване всички аспекти от National Geographic (както търговското дружество National Geographic Partners, така и нестопанската организация National Geographic Society), включително и визията на канала в 171 държави по света, известното списание, сайта nationalgeographic.com, всички социални и дигитални платформи на компанията, както и централата на National Geographic във Вашингтон. Компанията ще има и ново глобално послание FURTHER (по-далеч, отвъд възможното). Менджмънтът на дружеството е преценил, че то най-точно отразява духа на марката National Geographic, която има 128-годишна история.В началото на 2017 г. ребрандът ще се разгърне и ще включва рубрика FURTHER в списаниетоNational Geographic, ще бъде анонсирана и уеб поредица със същото име, както и други инициативи,ориентирани към почитателите и потребителите на марката.По думите на изпълнителния директор на National Geographic Partners Деклан Мур, след като преди година дружеството е обединило всички свои платформи за съдържание в една компания, е отчело "безпрецедентно високи нива на достигната аудитория и отчитаме 730 млн. потребители всеки месец", коментира той. "Този ребранд – най-големият в историята ни и вероятно най-големият изобщо за интегрирана медийна компания – е насочен към потребителите и пазара с една-единствена визия, силата на марката National Geographic", допълва Мур. Като част от този стремеж, компанията ще премахне думата Channel ("Канал") и тя вече няма да присъства нито в ефир, нито извън ефир, в нито една от всичките медийни платформи. В ефир кампанията включва и нова опаковка на каналите, нови анимации, нови видеопослания. Списанията също са с нов дизайн на кориците. Уебсайтът, както и социалните и дигиталните канали ще бъдат ребрандирани на 14 ноември. Централата на National Geographic във Вашингтон ще бъде преобразена в унисон с новата визуална идентичност на бранда, извън музея и вътре в офисите.Част от приходите на National Geographic Partners LLC ще бъдат използвани в полза на науката, изследванията, съхранението и образованието посредством значителни средства, които ще подпомогнат работата на National Geographic Society. Ребрандът ще обхване всички бизнес подразделения на National Geographic, включително тези за деца, пътувания, събития на живо, продукти за крайните потребители и др.


description: Страната ще работи с четирите провинции, които все още ползват твърдо гориво, за да постигне целта си

title: Канада иска напълно да извади от употреба енергията от въглища до 2030 г.

maintext: Канада планира до 2030 г. напълно да извади от употреба въглищата като източник на електроенергия и ще работи с четирите останали провинции, които все още използват изкопаемите горива, за да постигне целта си. Това заяви министърът по околната среда Катрин Маккена, цитирана от Wall Street Journal.Това е поредната мярка, която страната предприема, за да изпълни целите си за намаляване на парниковите газове до 2030 г. и следва въвеждането на национална въглеродна такса, която влиза в сила от 2018 г. Планът идва на фона на обещанията на новоизбрания американски президент Доналд Тръмп да съживи въглищната индустрия на САЩ.Маккена заявява, че енергията от въглища в Канада в момента съставлява почти 10% от емисиите на парникови газове, идващи от четири провинции – Албърта, Съскачеуан, Нова Скотия и Ню Брънзуик. Те ще имат възможността да изберат между пълното изваждане от употреба на въглищата и заместването им с източници, изпускащи по-ниски емисии, и използването на технологии за улавяне и складиране на въглерод.Данните сочат, че Албърта използва в най-голяма степен въглища като източник за производство на електроенергия и е дом на пет от шестте най-големи захранвани от въглища електроцентрали в страната. Местните власти също твърдят, че възнамеряват да прекратят използването на въглища в ТЕЦ-овете до 2030 г.Най-голямата канадска провинция – Онтарио, от 2014 г. вече не използва ТЕЦ-ове на твърдо гориво за производство на електроенергия. В страната правителствата на провинциите имат юрисдикцията над производството и разпределението на електричеството.Канада е 12-ият по големина производител на въглища в света и близо три четвърти от въглищата, които внася, идват от САЩ. По думите на Маккена 80% от канадското електричество идва от източници, които не изпускат въглерод, а целта е това да достигне до 90% до 2030 г., като се преправят съществуващите регулации, за да се извадят от употреба въглищата. Министърът допълва, че тези действия са в унисон с други страни като Франция, Великобритания, Холандия, Дания и Австрия, които са ускорили плановете си за прекратяване на използването на въглища.Канадското правителство е обещало да ореже емисиите на парникови газове с поне 30% от нивата през 2005 г. преди 2030 г. Миналата седмица Маккена заяви, че ще бъдат представени допълнителни мерки, насочени към справянето с климатичните промени, преди премиерът Джъстин Трюдо да се срещне с провинциалните власти в началото на декември. Трюдо превърна усилията за борбата с климатичните промени в ключова тема на управлението си.Същевременно новоизбраният американски президент Доналд Тръмп показва подкрепа за въглищната индустрия в САЩ, като обещава да отмени някои енергийни и екологични регулации и да върне на работа миньорите. Все пак се очаква той да срещне сериозни пречки в съживяването на една индустрия, изправена пред силна конкуренция от страна на природния газ и световни пазарни тенденции като например забавящия се растеж в Азия.Според Маккена последните мерки ще намалят емисиите на парникови газове на Канада с над 5 мегатона до 2030 г., което се равнява на премахването на 1.3 млн. автомобила от улиците.


description: Мляко, биопродукти и мед са агросекторите с потенциал; Alibaba отчете рекордни продажби в Деня на самотните сърца; Говеждото месо и оризът са най-уязвимите сектори от бъдещи споразумения; Съдът на ЕС се произнесе за марката "Кубче на Рубик"; Billa представя български месни продукти

title: Седмични новини за ритейл

maintext:
Конференцията "Перспективи пред пазарите на земеделска продукция в България и ЕС" бе посветена на пазарните политики, иновациите, добрите практики и невидимите заплахи при излизането на външни за ЕС пазари
© Цветелина Белутова
Страницата е подготвена от екипа на "Регал" (regal.bg). Вашите новини от сектора очакваме на e-mail: editors@regal.bgДо 2050 г. световното търсене на храни ще расте в големи мащаби, но пазарите на селскостопанска продукция ще продължават да изпитват кризи заради волатилността на цените, които засега трудно могат да се преодолеят с инструментите на настоящата обща селскостопанска политика (ОСП). През такава криза в последните години преминава млечният сектор, а в момента и цените в зърнения сектор са в низходяща тенденция. Въпреки това именно зърнопроизводството в България успява най-добре да се възползва от повишаващото се световно търсене. С голям пазарен потенциал са още млечните продукти, биопроизводството и производството на пчелен мед, докато плодовете, зеленчуците и месодайното животновъдство са изправени пред предизвикателството да предложат по-качествени продукти и то в достатъчно големи обеми. Така бъдещето развитие на всички стопанства извън зърнения сектор неизменно трябва да премине през повишаване на ефективността, внедряване на иновации, сдружаване и последователна маркетингова политика.Това са някои от основните изводи от проведената в края на миналата седмица конференция "Перспективи пред пазарите на земеделска продукция в България и ЕС", посветена на пазарните политики, иновациите, добрите практики и невидимите заплахи при излизането на външни за ЕС пазари, организирана от вестник "Капитал" и ICT Media.Политиките за пазарната подкрепа на земеделски продукти в България са два вида. Единият обхваща мерките на ЕС - например финансирането на промоционални програми. Другият засяга националните мерки, като фокусът през следващите години ще бъде върху създаване на фермерски пазари, скъсяване на веригата на доставки, директни продажби от фермата и въвеждане на търговските практики на ЕС в съвместните дейности с търговските вериги. Подкрепа ще има и за износа.В Деня на самотните сърца, 11 ноември, китайският интернет гигант Alibaba подобри собствения си рекорд по онлайн продажби, които достигнаха 120.7 милиарда юана (17.73 млрд. долара). Платформите за онлайн търговия на Alibaba получиха над 1 милиард долара за по-малко от пет минути, а миналогодишният рекорд за общата стойност на покупките бе подобрен с близо девет часа. Окончателно продажбите бележат увеличение от 32% спрямо 2015 г., но този темп е доста по-нисък от 60-процентовия скок, отчетен миналата година. Alibaba уточни, че 82% от продажбите са станали през мобилни устройства.Денят на самотните сърца, нещо като анти Свети Валентин, започва да се празнува през 90-те години на 11 ноември. Числото 11 според вярващите в магията на числата китайци напомня за самотните мъже и жени.От 2009 г. Alibaba започна да рекламира деня като възможност необвързаните хора да си купят стоки онлайн с голяма отстъпка, за да се поглезят. Оттогава и другите компании за електронна търговия предлагат свои промоции в този ден.Конкурентът на Alibaba - JD.com - отчете увеличение на празничните поръчки с над 78% спрямо миналата година.Европейската комисия представи на министрите на земеделието заключенията от проучване на въздействието на 12 бъдещи търговски споразумения върху селскостопанската и хранително-вкусовата промишленост, включително резултати за производствените цени и обеми за изделия, представляващи 30% от износа на ЕС в този отрасъл.Очакват се значителни печалби за млечните изделия и свинското месо от ЕС. Проучването отчита уязвимост на производството на говеждо месо и ориз, произтичаща както от последиците от търговията, така и от спада на цените на производителите. Степента на въздействие за тези стоки се различава в зависимост от това дали става въпрос за "амбициозния сценарий" (пълно либерализиране на 98.5% от стоките и частични съкращения на митата от 50% за останалите изделия) или "по-консервативния сценарий" (на пълно либерализиране на 97% от стоките и 25% съкращения на митата за останалите изделия).Резултатите от проучването потвърждават, че сегашният подход на ЕС за ограничаване на либерализацията на вноса на "чувствителни" селскостопански стоки във всички търговски преговори е правилен, отчита проучването.Германската компания за играчки Simba Toys отбеляза частична победа в съдебната битка срещу обявяването на кубчето на Рубик за търговска марка. През 2006 г. фирмата поиска Службата за хармонизация във вътрешния пазар (OHIM) на ЕС да анулира марката "Кубче на Рубик" с мотива, че играчката съдържа техническо решение, което трябва да бъде патентовано, а не да бъде търговска марка. OHIM отхвърли молбата и Simba Toys обжалва решението пред Общия съд на ЕС. През 2014 г. Общият съд на ЕС отхвърли жалбата, а компанията обжалва пред Съда на ЕС - най-висшата съдебна инстанция на Общността.Съдът на ЕС отхвърли предишното съдебно решение и първоначалното решение на OHIM , посочвайки, че ключови елементи от кубчето на Рубик не са били взети предвид. OHIM трябва да преразгледа делото. Решението може да бъде обжалвано.Правата за интелектуална собственост върху кубчето на Рубик, изобретено през 70-те години от унгарски интериорен архитект, се управляват от британската компания Seven Towns.През ноември и декември Billa организира пътуващо изложение в избрани магазини в София, Пловдив и Бургас. Всеки желаещ може да научи директно от производителите за традицията при приготвянето на сурово-сушените продукти: "Филе Елена", "Луканка Панагюрска", "Роле Трапезица" и "Кайсерован врат Тракия", както и да ги дегустира.Експерти от Министерството на земеделието и храните и Българската агенция по безопасност на храните ще отговарят на всички въпроси, свързани с качествата на специфичните храни и контрола върху тяхното производство. Кампанията е организирана съвместно със сдружението "Традиционни сурово-сушени месни продукти" и е подкрепена от Българската стопанска камара. Сурово-сушените деликатеси, които ще бъдат представени, са вписани в Европейския регистър като храни с традиционно специфичен характер. В изложението вземат участие производители, които са част от сдружението "Традиционни сурово-сушени месни продукти": "Димитър Маджаров" 2 ЕООД, "Лотос" ООД, "Лалов и Вачев" ЕООД, "Ников – Иван Костадинов" ЕТ, "ЕКО МЕС" ООД, "Карол Фернандес мийт" ООД, "Белла" АД, "Тандем Габрово" ООД, "Бони холдинг" АД и "Елит-Мес Минев-Родопа-В.Т." ООД.


description: Радев взима голяма част от избирателите на Красимир Каракачанов и Веселин Марешки, както и почти всички избиратели на Пламен Орешарски на миналия тур. Над 30% от избирателите на Трайчо Трайков също са избрали кандидата на БСП.

title: Румен Радев печели президентските избори (Хронология)

maintext:
Румен Радев
© Надежда Чипева
Президентът няма нужда да прави съдебна реформа, законите се коват от парламента. Но президентът трябва да събере всички експерти, включително хора от правната комисия, от различните клонове на съдебната власт и главния прокурор, и да вземе информирана позиция по въпросите на съдебната реформа", каза бъдещият президент след края на пресконференцията в НДК. Радев коментира, че не се е отметнал от думите си, че подкрепя идеите за реформа на "Правосъдие за всеки", но иска да чуе и останалите експерти преди да заеме позиция. На въпрос на американски ж
БСП няма да да приеме покана от ДПС за съставяне на ново правителство. В рамките на този парламент БСП няма да участва в никакви конфигурации за ново правителство," обяви още Нинова. По думите й левицата ще се бори да стане първа политическа сила на предсрочните избори.
Има вече нова политическа ситуация в България.От резултатите от изборите става ясно, че управляващата коалиция няма мнозинство. Не само не могат да се направят реформи, а мисля и че дори бюджетът не може да се приеме", каза от централата на ГЕРБ Борисов."От това, което слушах вчера от господин Каракачанов, приоритетите им рязко се разминават с това, което имаме в бюджета. Ние в първия работен ден на парламента ще депозираме оставката на този кабинет", заяви министър-председател.
"От резултатите, които излязоха, има твърдо заявено ново мнозинство. Ако искат могат да си направят кабинет. Могат спокойно да си направят мандат още в този парламент и да управляват две години. Ако им трябва кворум, ние ще бъдем там.
Винаги сме се съобразявали с волята на народа и за това поздравявам тези, които имат повече гласове от нас", каза още Борисов. По думите му оттук-нататък ГЕРБ ще подкрепя тези политики, които счита за правилни. "
Ще направим добри анализи на кметовете по страната и ще потърся много сериозна отговорност", обясни още премиерът.
"За тези две години не можем да направим трети компромис. Преди две години направихме компромис. Нито се харесвахме с Реформаторския блок, нито с Патриотичния фронт, нито с АБВ. Но тогава, след Орешарски, знаете каква беше ситуацията, но ние поехме и изкарахме две години. Забравих да
честитя на Радан Кънев. Той направи всичко възможно център - дясно да се разбие, така че да ни победят", продължи анализа си Бойко Борисов.
По думите на лидера на ГЕРБ референдумът миналата седмица ясно е показал, че над 3.5 млн. българи желаят промяна. "Аз мисля, че свикването на велико народно събрание е задължително", заяви Борисов. "
Явно политическата класа в този вид на управление нещо не е добре. Хората се чувстват неудовлетворени. Ако има и други желаещи за такова нещо, ние ще участваме. За трите въпроса от референдума - ще настояваме и ще гласуваме да станат закони", закани се още премиерът. По думите му ГЕРБ ще защитава идеята субсидията за партиите да стане нула лева, както и броят на депутатите да бъде намален (този въпрос в крайна сметка не беше допуснат на референдума - бел. авт.)
"
Аз винаги съм бил част от народа и всеки сигнал го усещам с кожата си. На тези избори хората ни казаха, че нещо не е както трябва.
Категорична е победата на Радев, категорично е участието на ДПС в този вот. Категорично е желанието на БСП да управлява, категорично е желанието на всички останали да застанат срещу нас", коментира Борисов. Той призова президента Росен Плевнелиев да поиска от БСП списък за служебно правителство и да го назначи от името на БСП. "Сега няма да влезем в политическа криза, защото резултатите показаха, че БСП, ДПС, ПФ и другите имат мнозинство в парламента," отговори той на въпрос дали с оставката му няма да настъпи криза в управлението на страната.
Борисов каза още, че не съжалява за обещаната преди изборите оставка. Дори да бяхме победили, то щеше да е с малко, каза премиерът. При този вот на референдума и при това напрежение в обществото, явно недоволно от политическата система, нямаше да има друг ход, обобщи Борисов.
Фотограф: Георги Кожухаров Борисов каза още, че не съжалява за обещаната преди изборите оставка. Дори да бяхме победили, то щеше да е с малко, каза премиерът. При този вот на референдума и при това напрежение в обществото, явно недоволно от политическата система, нямаше да има друг ход, обобщи Борисов.
39 318
20 336 са гласували в Турция, 2680 в Германия, а 3887 във Великобритания.
ЦИК проверява няколко еднородни жалби, че премиерът Бойко Борисов е агитирал в деня на балотажа, съобщи
говорителят и член на комисията Камелия Нейкова.
"ЦИК изисква от Съвета за електронни медии (СЕМ) съответния материал, за да може да прецени дали в сигнала има данни за извършване на агитация", обясни Нейкова. По информация на ЦИК към 13.00 часа в комисията са постъпили 42 сигнала и жалби за нарушения, 21 от тях са свързани с организацията на СИК, седем - при упражняване правото на глас.
да сгъват бюлетината втори път след поставянето на втория печат върху нея, така че при пускането й в кутията, тя да не се разтваря.
Малко над 15 хил. души са гласували в чужбина към 10 часа, съобщиха от Министерството на външните работи, цитирани от агенция "Фокус". Най-много са гласувалите в Турция - малко над осем хиляди души. На второ място е Гърция с малко над 1000 гласували. Във Великобритания към този час са гласували 993 души, в Испания - над 800, в Германия - 750 души. Според "Фокус" към 10 часа сутринта са се образували опашки от избиратели
в двете секции в Чорлу, както и в Капаклъ в Република Турция.
Росен Плевнелиев
Фотограф: Юлия Лазарова
13:05: "Единствено от политическите партии и от изпълнителната власт зависи да се намери устойчива формула на управление и в рамките на действащото Народно събрание. Рано е за служебно правителство", коментира президентът Росен Плевнелиев пред журналисти, докато гласуваше на балотажа за президентските избори тази сутрин. Той добави, че има и силите, и опита да състави трето служебно правителство в края на мандата си, но и подчерта, че ако страната навлезе в политическа криза, ще спазва духа и разпоредбите на Конституцията.
"Готов съм в режим на консултации и на диалог с всички, включително с новоизбрания президент, да изминем пътя, описан в Конституцията. Съставянето на служебно правителство не е самоцел. Целта ми е да има стабилност в държавата, институциите да работят. Към днешна дата и парламентът, и правителството, работят", заключи Плевнелиев.
12:45: "В Плевен е много ветровито, вятърът е много силен. Самата аз се изненадах. За мен този вятър е вятър на победата." Това каза пред журналисти кандидат-президентът на ГЕРБ Цецка Цачева, след като излезе от избирателната секция в Плевен. "Аз съм състезател и боец, който участва до края на битката", заяви Цачева и добави, че "всяка битка има няколко сражения, днес е последното сражение, аз ще го спечеля."
По думите ѝ най-голямото предизвикателство ще бъде след изборите в понеделник, а когато новият президент встъпи в мандата си през януари, ще има много работа за вършенe.
Цецка Цачева
Фотограф: Marko Djurica
"Гласувах за доброто на България. Водихме етична кампания от началото до края. Затова моралната победа е налице, но политическата предстои. Това зависи от гласа на всеки един", заяви кандидатът за президент подкрепен от БСП Румен Радев, след като гласува на балотажа в столична гимназия, цитиран от БТА. Той призова гласоподавателите да излязат и да гласуват, за да затвърдят легитимността на бъдещия държавен глава.
Според БТА, попитан дали очаква министър-председателят да подаде оставка, Радев е казал, че премиерът достатъчно добре се анализира сам. Кандидатът, подкрепен от БСП е отказал да отговори на въпрос дали е готов да състави ново служебно правителство.
На въпрос на чужда медия какво очаква да донесат тези избори на България той отговори на английски език, че се надява тези избори да са наистина позитивни и да донесат ново бъдеще за България и българските граждани.
Най-нисък е интересът към изборите в Пловдив - 6.24%, а най-висок е в Хасково - 14.12%. Н
Бойко Борисов
Фотограф: Георги Кожухаров
Подкрепеният от БСП генерал Румен Радев ще е новият президент на България, след като успя да спечели над 58% от гласовете в днешния балотаж. Кандидатът на ГЕРБ Цецка Цачева остана втора с подкрепа от 35%. По всичко личи, че управляващата партия ще бъде разгромена и в столичния квартал "Младост", където независимият кандидат за районен кмет Десислава Иванчева води с около 60% пред кандидата на ГЕРБ Мария Илиева.Предвид резултата от президентския вот премиерът Бойко Борисов заяви, че ще подаде оставка в първия работен ден на Народното събрание. Той предложи и предположи, че останалите партии в парламента могат да съставят нов кабинет в рамките на същия мандат. Лидерът на БСП Корнелия Никова обаче обяви, че ще върне проучвателния мандат и няма да съставя ново правителство. Така по всичко личи, че България ще има трети служебен кабинет в рамките на три години и поема курс към предсрочни избори.Екипът на "Капитал" следи на живо най-важните и интересни развития от изборния ден, активността на избирателите, резултатите и първите реакции след края на вота.С това приключваме следенето на изборния ден и драматичната вечер след него.и ще има пета поредна година с избори. Пожелаваме ви лека вечер и ще продължаваме да следим развитието на събитията и да се опитваме да ви информираме и анализираме случващото се.23% от гласувалите за ГЕРБ на парламентарните избори през 2014г. днес са подкрепили Румен Радев, показват данните на "Галъп":урналист Радев отговори, че съдебната реформа е важна, защото без нея не могат да бъдат привлечени чужди инвеститори.На пресконференцията на БСП и Корнелия Нинова заяви, че– "с 38 депутати няма да правим правителство". Тя обаче призова парламентарните сили да проявят отговорност и да приемат бюджета. "Румен Радев. "Отговорността за служебния кабинет е на господин Плевнелиев. Аз до 22 януари нямам правомощия", каза той."Щастлив съм че водихме почтена кампания и доказахме, че така могат да се печелят избори. "Помня думите и ангажиментите си, и ще ги отстоявам. Продължаваме заедно". бяха първите думи на новоизбрания президент Румен Радев на пресконференцията след края на изборния ден.пред кандидата на ГЕРБ Мария Илиева, съобщиха от екипа й пред "Капитал". По предварителни резултати, при обработени около 60% от протоколите, Иванчева е събрала 14 515 глава, докато кандидатката на ГЕРБ има 7 765 гласа, обяви застъпничката от щаба на Иванчева Елизабет Василева.стана ясно от пресконференцията на ГЕРБ след изборите.Борисов успя да се самосвали, да затрие ГЕРБ и кандидата си за президент и да предизвика криза, когато нямаше място за нея. С една огромна лъжа провали съдебната реформа, с което започна да навлиза в тази спирала а лъжата. След това отхвърли всички ръце за издигането на един десен кандидат, който да спечели изборите.Част от стратегията ни беше да говорим ясно и открито на хората, обяви Иво Христов, от екипа на Румен Радев. Радев ми каза "много важно е да не излъжем надеждите на хората", допълни Христов. Според него става дума за исторически пробив на левицата и хората са зажаднели за нещо различно от това "униформно дясно мислене".Имаме добре организирана кампания, но, заяви политологът Антоний Гълъбов. Хората тук са много уплашени,, каза журналистът Александър Александров.Разочарован съм, но не от днес. Най-малко от миналата седмица. Хората гласуваха анти-системата, както и в САЩ. Не защото харесват Тръмп, или защото харесват Радев. Това беше второстепенно, обобщи Трайков. Очакваме да видим и ще изискваме от него това, което даде като заявки - за съдебна реформа, международен ред, човешки права, обеща кандидатът на РБ."БСП не е готова да понесе подобна тежест, защото победата на Радев е победа на огромното желание за промяна. БСП не може да бъде въплъщение на промяната в България. Само преди две години тя беше свалена от власт заради това, че не успя да донесе промяната", коментира резултатите от днешния вот политологът Огнян Минчев.Основната част от, показват данните на "Алфа рисърч". 60% от гласувалите за Красимир Каракачанов на първия тур са гласували за Румен Радев, а едва 27% са гласували за Цецка Цачева. 54% от избирателите на Веселин Марешки също са подкрепили кандидата на БСП. Почти всички избиратели на Пламен орешарски, подкрепен отна балотажа. Тъй като ДПС често търгува гласовете си за подкрепа, това е доста показателно.днес са пуснали гласа си за Цецка Цачева, а 35% - за Румен Радев., като е спечелил 58.1% от вота според данни от екзит пола на "Алфа рисърч" и 58.5% според данните на "Галъп".Избирателната активност, както подозираха социолозите, ще спадне към края на деня. Според Централната избирателна комисия (ЦИК),. Това е по-ниско от същия час миналата седмица, когато активостта беше около 45%Най-висока – 49.82% е в София област и Перник, където са отчетени еднакви резултати. Най-ниска е избирателната активност в Кърджали – 27.13%.Двама членове на СИК от "Атака" в Димитровград са върнати в комисиите след като подадоха жалба в РИК-Хасково за неправомерно отстраняване. Напрежението възникна след като в събота вечерта упълномощеният представител на "Атака" за хасковска област Диана Димитрова подала 32 нови имена от квотата на партията за членове на СИК, но отстранените не били уведомени. Така те отишли сутринта в секциите и започнали работа и участвали в запечатването на урните и подготовката за началото на изборите.Двама от тях подали жалба в РИК-Хасково по повод отстраняването си. А ЦИК е взела решение да бъдат възстановени, тъй като изкарали по-голямата част от изборния ден. Представителят на "Атака" Диана Димитрова е заявила пред димитровгардския сайт izvestnik.info, че 32-ата са отстранени заради "нелоялност" по време на първия тур от президентските избори. На мястото на хората на "Атака" са били предложени представители на партията на Валери Симеонов НФСБ.Към 14ч. в чужбина са гласувалидуши по данни на Министерството на външните работи, цитирани от "Дневник".Една от жалбите е подадена от лидера на БСП-София Калоян Паргов. Става дума за изявлението на Борисов пред училището в Банкя, че кандидатът, подкрепен от БСП Румен Радев не е независим, защото от едната му страна била Корнелия Нинова, а от другата Илияна Йотова.231 сигнала за изборни нарушения са подадени в прокуратурата на Република България от началото на изборната кампания до 11 часа в неделя, съобщи пресцентътър на Върховната касационна прокуратура. По 13 от тези сигнали са образувани досъдебни производства – 6 за купуване на гласове, 5 - за документни престъпления (най-вече за нарушения в подписките в подкрепа на една или друга партия или инициативен комитет, където граждани откриха имената си, без да са се подписвали), а две производства са образувани по повод на опит за гласуване два пъти на едно и също лице с различни документи.По 173 от сигналите е постановен отказ, тъй като няма данни за извършени престъпления. Три от сигналите са изпратени по компетентност на ЦИК.Миналата седмица по същото време образуваните досъдебни производства бяха общо девет от началото на кампанията.Заради сигналите за недобре сгънати бюлетини, ЦИК разрешава на секционните избирателни комисииКъм 13.00 часа активността е 27,2 на сто, а гласувалите са общо 1 847 338 души, съобщи говорителят на ЦИК Александър Андреев. На изборите миналата неделя активността към 13.00 часа е била 26,2 на сто, а гласувалите до същия час - 1 790 608 души.Към 13.00 часа днес най-ниската избирателна активност в изборите за президент на втори тур е в Кърджали - 17,2 на сто. Най-висока е избирателната активност в Смолян - 32,69 на сто. На частичните местни избори за кметили 25 081 души от общо 88 813 пълнолетни жители на квартала.Централната избирателна комисия "указа" на всички медии, които по каквато и да е било форма публикуват резултати от гласуването, незабавно да ги премахнат. От комисията напомниха, че могат да налагат глоби между две хиляди и пет хиляди лева за нарушението.: ", за по-доброто бъдеще на нашата Родина", заяви председателят на ДПС Мустафа Карадайъ, който гласува в родното си село Борино по-рано днес. Официално ДПС не обявиха дали ще подкрепят единия или другия кандидат на балотажа, но Карадайъ неведнъж през седмицата заяви, че партията иска промяна.Политиката не е аритметика, коментира вицепремиерът Томислав Дончев възможността ГЕРБ да подаде оставка след вота, след като пусна своя глас в Габрово. "Политиката е и принципи, и морал, и чест, и достойнство. Ако резултатът не е добър, ние друг път нямаме. Една политическа партия, един човек трябва да си следва принципите, не е важно къде, в управление или в опозиция, по-важно е да не си изменяш на принципите", коментира още Дончев. Според него, предвид резултатите от референдума. "Някой може да го е страх от мажоритарни избори, но народът каза, че иска точно това. Ще бъде цинизъм ако изборните правила за следващите парламентарни избори не бъдат променени", коментира вицепремиерът, цитиран от "Фокус".: Говорителят на ЦИК Камелия Нейкова съобщи, че комисията е приела решения за четири медии за нарушаване на забраната за огласяване на данни за гласуването в изборния ден. ЦИК е установила нарушение на сайта Pik bg и е съставила акт. Другите сайтове, на които ЦИК е съставила актове за огласяване на резултатите за двамата кандидати за президент в изборния ден са сайтовете offnews.bg, glasove.bg и blitz.bg. До урните към този час са отишли 10.59% докато на първия тур активността е била 8.72%. Според говорителя на ЦИК Камелия Нейкова това е с 25 000 души повече.а изборите за кмет на район "Младост" към същия час са гласували 10.9% от избирателите, съобщават от ЦИК.Няколко избирателни, съобщава Министерството на външните работи. Промени има в Сейнт Питърсбърг, Хюстън и Сакраменто в САЩ, Лион и Ница във Франция, Палма де Майорка (Испания), Мюнстер (Германия), Тараклия (Молдова). Списъкът се обновява периодично на страницата на министерството Ако Цецка Цачева не спечели изборите, Бойко Борисов обяви тази сутрин премиерът след като гласува в Банкя. Това е заявка, че ГЕРБ ще откаже да състави второ правителство в този парламент, след оставката на настоящия кабинет.Общо 6 860 562 избиратели имат право да гласуват днес на балотажа за избор на президент и вицепрезидент на републиката по данни от ГД "ГРАО" към МРРБ. На първия тур на 6 ноември се явиха 21 кандидат президентски двойки. С решение от 8 ноември ЦИК обяви за класирани на първите две места съответно Румен Георгиев Радев с кандидат за вицепрезидент Илияна Малинова Йотова, които са получили 973 511 действителни гласове и Цецка Цачева Данговска, с кандидат за вицепрезидент Пламен Иванов Манушев, получили 840 525 действителни гласове.На балотажа бюлетината за гласуване е значително по-къса от тази на първия тур и има общо три позиции – за всеки от кандидатите и опцията "Не подкрепям никого". Ще спечели този кандидат, който получи повече действителни гласове., нито се преразпределят по някакъв начин. На този тур те се явяват само някакъв вид измерител на протестния вот и индикатор за легитимност.Днес е балотажът за президент, до който достигнаха Румен Радев и Цецка Цачева. На първия тур миналата неделя БСП изпревари ГЕРБ за първи път. Бившият шеф на военновъздушните сили спечели 25.4% или близо един милион гласа. Кандидатката на ГЕРБ остана втора с 22% или общо 840 635 гласа. През седмицата министър-председателят Бойко Борисов призна, че е направил грешка, като е издигнал Цачева за кандидат-президент, защото тя е подготвена, но неатрактивна. Той се отметна от заявката да подаде оставка, ако Цачева не спечели първия тур на президентските избори. Борисов измести този ангажимент за след излизането на резултатите от балотажа.Основните изводи и политическия анализ на резултатите от миналата седмица, както и как се стигна до тази политическа криза, може да прочетете тук тук . Кой е генерал Радва може да разберете от този текст , а интервю с Цачева седмица преди първия тур може да прочетете тук В столичния квартал "Младост" днес също се провежда втори тур на изборите за районен кмет. До него стигнаха кандидатът на ГЕРБ Мария Илиева и самоопределящата се като представител на протестиращите срещу застрояването Десислава Иванчева. Миналата неделя Илиева взе 25% от гласовете (12796 гласа), а Иванчева - 17% (8660 гласа) във втория по големина софийски квартал. Десислава Иванчева беше председател на инициативния комитет "За зелен Младост" и се явява на изборите като независим кандидат, но на практика кандидатурата й е подкрепена от Георги Кадиев и неговата партия "Нормална държава".


description: Крис Дийц, вицепрезидент глобални операции на Luxury Portfoliо

title: Brexit може да повлияе положително на пазара на луксозни имоти в България

maintext:
© ЮЛИЯ ЛАЗАРОВА
Страната все още е слабо позната за богатите клиенти от Европа.
Като вицепрезидент глобални операции Крис Дийц ръководи глобалната експанзия на
Leading Real Estate Companies ( LeadingRE ) . Той изпълнява стратегическите цели на компанията чрез разработване и управление на бизнеса извън САЩ , о главява маркетинговия екип и популяризира марката . Дийц , германски гражданин , има над 20 години управленски опит и стаж в сектора на недвижимите имоти .
Специализираната компания за луксозни имоти Unique Estates става част от международната мрежа Leading Real Estate Companies of the World. Компанията ще бъде ексклузивен партньор за България в подразделението за луксозни имоти на глобалната платформа - Luxury Portfolio. Това партньорство ще улесни предлагането на българските луксозни имоти на чуждестранни клиенти и съответно ще е в услуга на българските купувачи, търсещи къщи и апартаменти от висок клас в други държави.- Смятам, че моментът за подобно партньорство е подходящ, защото агенцията празнува десетгодишнината си през 2016 г. и един от критериите, които имаме, когато избираме партньорите в Luxury Portfolio, е те да са дългогодишни местни компании. Агенции, които са управлявани и оперират независимо и имат бранд, който е добре познат на местния пазар. Понякога отнема време да се постигне такава разпознаваемост. Когато дойдохме тук през 2012 г., визитата ни беше по-скоро с цел опознаване на пазара и научаване на историята и спецификите му. Тогава говорихме с няколко компании, но все още нямаше такава, която наистина отговаря на нашите изисквания. Днес може да видим, че както Unique Estates, така и сегментът на луксозни имоти в страната са добре развити и е точният момент да започнем дългосрочно партньорство.За нашата компания експанзията не е само въпрос на добавяне на нови държави и компании в портфолиото ни, но най-вече на качество и добавена стойност. В случай че не намерим партньор на достатъчно високо ниво в дадена държава, просто не се обвързваме с тях и не правим компромис в това отношение. Или в определени случаи изчакваме компаниите да се развият, какъвто е примерът и с Unique Estates.- Това е доста труден въпрос, от една страна, защото няма достатъчно много данни, по които могат да се сравняват съседни пазари. Другото затруднение идва от факта, че концепцията за луксозен имот също не е еднаква на всякъде. "Какво е луксозен имот" - за нас това са обекти, чиято стойност започва от 1 млн. долара. Дори да оценяваме имотите на по-ниска стойност като луксозни, ние използваме това число, за да сравняваме луксозните имоти на глобално ниво.Софийският пазар или като цяло българският все още не са на челно място в списъка на дестинациите за покупка на луксозен имот и определено смятам, че ще отнеме още малко време, докато това стане така. Но разглеждайки портфолиото на Unique Estates, тук определено има имоти, които се съревновават по атрактивност с луксозни имоти в Лондон, Париж или други популярни дестинации. Засега броят на този тип обекти е по-скоро ограничен, но времето ще осигури, че повече такива имоти ще се появят на пазара.Смятам, че има няколко положителни фактора, които ще повлияят на локацията, единият от които е ключовото кръстопътно географско положение. В допълнение, ако погледнем към Турция днес, там определено има несигурност за това накъде ще се развива държавата, така че може би ще има изместване на интереса на инвеститорите от Близкия изток, които влагат средства в Турция, именно към България. Това не може да бъде казано със сигурност, но определено вярвам във факта, че ще има по-висок интерес към вашата страна.Такъв би могло да дойде и заради Brexit. Хората във Великобритания, които исторически са купувачи на имоти в страната, сега с по-ниската стойност на паунда спрямо еврото, не могат да купят много на традиционните пазари за луксозни имоти като Испания, Италия. Смятам, че в следващите години те могат да инвестират в много добри имоти в България за доста по-ниска сума отколкото биха платили на други места. Мисля, че това трябва да бъде комуникирано към тях. Както казах и на Unique Estates, те трябва да работят усилено и да поставят на европейската карта за лукс обекти и България, защото тя определено има потенциал.- Когато говоря с клиенти от Европа, виждам, че България не изниква като възможна дестинация за покупка на луксозен имот в мислите им. Но не защото не е такава локация, а защото е слабо рекламирана. Вашата страна трябва да се позиционира пред чуждестранните инвеститори, да им представи възможностите на пазара тук. Смятам, че голямо предимство е и наличието на планинските курорти и къщи на привлекателни плажове, всички на достъпна цена. От една страна, тези имоти са подходящи за покупка на втори дом, ваканционен имот, но от друга, биха били една доходоносна инвестиция. Защо да похарчиш много пари и да получиш малко на традиционните пазари, вместо да постъпиш по-рисково и да инвестираш в развиващ се пазар.- Обемът от българските купувачи на скъпи имоти не е безкраен. Но виждаме българските купувачи на луксозни жилища в Лондон, който е традиционен хъб за инвестиции в този сегмент. Виена, изглежда, също е познавана и предпочитана дестинация, вероятно заради близостта до България, както и факта, че имотите там са значително по-евтини от тези в Лондон. Богатите българи купуват имоти и в Италия, Испания, както и Гърция - особено сега, тъй като цените на този тип имоти там паднаха доста.- Луксозните имоти в Гърция oсновно са разположени на красивите острови. Не смятам, че това наистина е сравнимо с чисто географските условия в България. По-скоро тук красивите планински курорти са предимство, и то имайки предвид, че едни от най-достъпните ски курорти в Европа са тук. Но не изключвам и плажовете на Черно море от пазарната картина. Така поставен въпросът, не смятам, че Гърция е основен конкурент на страната, тъй като по същество имотите на двата пазара са различни и привличат различен тип клиенти.- Нашата компания се опитва да повлияе на пазара по един различен начин и да промени този традиционен подход. Този сегмент по принцип е смятан за не толкова гъвкав, с търсене главно от по-възрастни богати клиенти. Но ако погледнем към демографската картина на купувачите на бизнес имоти днес, това все по-често са млади мъже и жени на възраст около 25 години, които често са наследници на богати родители. Те имат различни нужди - докато по-възрастните клиенти търсят солидни инвестиции и големи имоти, с които да изпъкнат и покажат статус в обществото, младите искат да инвестират в луксозни имоти, които са изключително добре технически обособени. За тях технологиите са всичко - да могат да контролират какво се случва в дома им където и да са, те искат да са по-близо до търговски центрове и до местата, където се случват нещата, където има действие.Другата промяна, която виждаме, е, че броят на клиентите с най-високи бюджети расте. Смятам, че през следващите 15-20 години валиден тренд ще е експлозията на средната класа в Югоизточна Азия - в Китай, Индия. Хората там имат повече и повече пари и може би след няколко десетилетия именно те ще са следващата вълна купувачи на луксозни имоти и ще влияят на пазара значително.


description: Концесионните такси ще зависят от местоположението и вида на ивицата, предвижда нов законопроект

title: Държавата за пореден път планира да категоризира плажовете

maintext:
© Надежда Чипева
Лансираната от повече от пет години идея за категоризиране на морските плажове според техния вид, местоположение и посещаемост отново е на дневен ред, макар и в ситуация на оставка на правителството и очаквани предсрочни парламентарни избори. Министерството на туризма публикува за обществено обсъждане проект, който категоризира плажовете като такива в урбанизирани зони, извън градовете, но близо до курорт и къмпинг, отдалечени от населени места и такива с ограничено ползване или определени за специални видове туризъм. Разделението трябва да доведе до диференциране и на концесионната такса, която фирмите плащат към държавата за стопанисване на крайбрежни ивици. От туристическото министерство съобщиха, че предвид ситуацията с подадената оставка на кабинета законопроектът ще бъде оставен на следващото правителство. Срокът за обществено обсъждане е един месец.В момента най-важните критерии за определяне на концесионна такса е предимно големината на плажа, което пък от своя страна води до силна конкуренция за стопанисването на най-посещаваните от тях и нулев интерес към неатрактивните. Така всяка година около 1/3 от ивиците са неохраняеми, тъй като никой не е поискал да ги вземе на концесия или под наем. Според промените в Закона за черноморското крайбрежие, които Министерството на туризма публикува за обществено обсъждане в началото на седмицата, трябва да се въведе категорията за ивиците, от което ще зависи и таксата за стопанисването им.Идеята е да има четири големи групи плажове: такива в урбанизирани територии, извън град или курорт, но близо до туристическа дестинация, отдалечени от населени места и атракции плаж или плаж с ограничено ползване или определен за специален вид туризъм. Всяка от тези групи ще има и подгрупи в зависимост от конкретни специфики като леглова база в района, възможен максимален брой плажни места на самата ивица, изградена инженерна инфраструктура, специфични ограничения при ползване на плажа и други.Съответното категоризиране ще доведе и до определяне на таксите за концесия и наем на ивиците, които пък от своя страна трябва да бъдат вписани в специален регистър, предвиждат промените. Според мотивите на законопроекта с подобно групиране се цели "постигане на оптимално решение, водещо до максимална степен на ефективност и ефикасност при стопанисването" на плажовете.Другите изменения в закона предвиждат още по-високи и нови глоби при стопанисването на плажните ивици. Така например при ограничение на свободния достъп до плажа се предвижда санкция между 2 и 10 хил. лв. в зависимост дали нарушението е направено от физическо лице или фирма. Тя може да бъде увеличена и от 6 до 12 хил. лв., ако нарушението е повторно. Предвиждат се още санкции за незаконно предлагане на плажни услуги.Всъщност идеята за разделяне на плажовете според вида им е лансирана преди повече от пет години, но до нейната реализация така и не се стигна. Първоначално това се случи през 2010 г. в мандата на първия кабинет "Борисов", като тогава от регионалното министерство предвиждаха да се обособят шест групи морски плажове. Година по-късно предложенията бяха факт, като на етапа на обществено обсъждане на законовите промени бяха получени над 100 становища от заинтересовани страни. В крайна сметка категоризирането отпадна след серия от критики, че по този начин ще се създадат "ВИП плажове", които ще са недостъпни за голяма част от туристите и с официален мотив, че в ситуацията на криза кабинетът не може да си позволи намаление на приходите от концесионни такси.По новите идеи сега се работи от началото на годината, когато концесиите на плажове бяха прехвърлени от министерството на регионалното развитие към Министерството на туризма. В началото на лятото първите предложения за изменение на Закона за черноморското крайбрежие бяха предложени за обществено обсъждане, след което бяха и проведени срещи със заинтересовани лица. Настоящият проект пък вече отразява и получените предложения, обясниха от туристическото министерство. През лятото беше променен механизмът за избор на концесионери на плажовете, като за пръв път оценката на подадените оферти ще зависи и от предлаганите цени за туристите в платените зони. Така предложените най-ниски цени за ползване на чадър и шезлонг ще са вторият най-важен критерий за избор на стопанин на плажа след предлаганата такса към държавата. Предстои обявяването на процедури за осем ивици по новите правила - "Дюни-юг", "Бургас-север", "Обзор-юг", "Поморие-централен", "Свети Влас-изток", "Нов плаж - Св. Влас", "Оазис" и "Нестинарка".


description: Рекордно е производството на пшеница, ечемик и рапица в България

title: Ниски цени влошават резултата за производителите от добрата зърнена реколта

maintext:
Андре Дефоа, президент на Tallage:
В България земеделието се управлява като корпорация
[Grain Academy]
Какви са перспективите пред българските зърнопроизводители, имайки предвид ниските цени на продукцията?
- На първо място, перспективите са добри през тази година, която все още не е завършила, и това се дължи не само на добрата реколта като количество и качество, но и на проблемите, които изпитват други държави - производителки в Европа, като например Франция. За следващия сезон смятам, че възможностите за експорт ще останат добри, особено по отношение на европейския пазар. Има опасност при твърдо приземяване на икономиката заради Brexit ситуацията да се влоши, но смятам, че търсенето на по-големия световен пазар ще балансира тези локални негативи и производителите от региона няма да бъдат засегнати. Но все пак българските фермери едва ли могат да разчитат на значително увеличение на експорта си, защото в Западна Европа търсенето остава намалено, а и страните с проблеми започват да се възстановяват, което връща конкуренцията към нормалното й равнище. Особено при култури като пшеницата и царевицата.
Защо царевицата е толкова стратегически важна в момента?
- Защото очакванията са догодина общото предлагане на царевица да намалее заради рекордните количества, които са на пазара през тази година, и ниските изкупни цени. Но това не може автоматично да се разглежда като повод за намаляване на площите, които се засаждат с тази култура. Според мен световното търсене ще даде възможност за износ към трети, неевропейски страни.
Има ли нещо, което бихте дали като препоръка към производителите в България?
- Фермерите в България трябва да разберат, че за тях е много важно да присъстват постоянно на пазара като регулярен и надежден доставчик. Сравнявайки това, което виждам тук в бранша, с други югоизточни държави като Румъния или Гърция, ми прави впечатление колко добре организирани са българските производители. Докато във Франция например масово стопанствата са малки и практиката е те да се сдружават в кооперативи, които от тяхно име да търгуват със зърното, в България земеделието се управлява като истинска корпорация, в която едни служители се занимават с отглеждането на реколтата, а други с намирането на купувачи.
Очаквате ли споразумения като СЕТА например да повлияят по някакъв начин върху сектора?
- Подобни международни спогодби се анализират много внимателно, а в конкретния случай не смятам, че това отваряне на пазара с Канада ще повлияе особено много върху зърнения пазар. Основното влияние ще е върху пазара на месо, защото Европа ще започне да внася повече, особено говеждо. Това, разбира се, ще се отрази индиректно върху търговията със зърно, но пак не очаквам влиянието да е съществено.


description: Плевнелиев обяви, че след консултации с всички партии ще свика КСНС, на който да се договори преходът на властта и с новоизбрания президент

title: Служебният кабинет ще се забави

maintext:
Борисов за пореден път призова Радев и БСП "да направят служебен кабинет и да караме до следващите избори, когато и да са те."
© ГЕОРГИ КОЖУХАРОВ
Назначаването на служебно правителство от настоящия президент Росен Плевнелиев ще се забави във времето и ще бъде консултирано с новоизбрания държавен глава Румен Радев. Това стана ясно след срещата на Росен Плевнелиев с ГЕРБ в четвъртък. Държавният глава обясни, че първо ще проведе консултациите с всички парламентарни партии - което се очаква да продължи през цялата седмица, а после ще свика извънреден Консултативния съвет по националната сигурност с участието на новоизбрания държавен глава Румен Радев, правителството в оставка и парламентарните партии. Чак след това президентът ще стартира процедурата по връчване на проучвателни мандати за съставяне на кабинет в този парламент.
На извънредния КСНС се очаква да бъдат обсъдени всички въпроси, свързани с кризата след оставката на кабинета "Борисов 2" и приключващия мандат на Плевнелиев – управление от служебно правителство в мандата на двама президенти, насрочването на предсрочни парламентарни избори и евентуални промени в изборното законодателство в съответствие с резултатите на референдума.
По думите на Плевнелиев целта е политическата криза да не прерасне в парламентарна.
Наложителна мярка
Сътрудничеството се налага, тъй като новоизбраният държавен глава Румен Радев встъпва в длъжност на 22 януари и от тази дата нататък, ако реши, той ще може да сменя министри или целия кабинет, назначен от Плевнелиев. Това от своя страна ще доведе до натягане на обстановката, което очевидно и двете страни се опитват да избегнат и напролет да има предсрочни избори без сътресения.
От друга страна самият Борисов в сряда, след като подаде оставката на кабинета, обясни, че ГЕРБ няма да участва по никакъв начин в служебното правителство, защото това според него щяло да донесе много негативи. По думите му, ако някой от министрите му направи това, той ще трябва да напусне ГЕРБ. След края на срещата с Плевнелиев Бойко Борисов за пореден път призова Румен Радев и БСП да си съставят служебното правителство. ""Той (бел. ред. - Росен Плевнелиев) има прекрасни взаимоотношения с новия президент (бел. ред. - Румен Радев) - да седнат и да направят едно правителство. Чисто технологично едно служебно с един премиер, после друго, самото НСО с двама президенти, с две дами, те ще изнемогнат. Това са много пари. Да седнат с г-н Радев, с БСП - те са победители, ние ги поздравихме, чувстват се такива, да направят служебен кабинет и да караме до следващите избори, когато и да са те." От БСП обаче досега също не са изказали отявлени желания да бъдат особено активни във формирането на служебния кабинет.
Съставянето на служебен кабинет, макар и със забавяне, засега изглежда сигурна следваща стъпка. След срещата с президента Борисов потвърди, че партията му няма да прави правителство в рамките на сегашния парламент и ще върне мандата. БСП засега е на същата позиция. Ако и третата партия, посочена от президента, откаже мандата, което се очаква, тъй като съставянето на кабинет без ГЕРБ или БСП е по-скоро невъзможно, то предстои формирането на служебен кабинет.
Очаква се и решението на КС за това дали Плевнелиев може да назначи датата за предсрочните избори, след като по конституция няма правомощия да разпуска парламента в оставащото време до края на мандата си, или насрочването на изборите остава ангажимент на Румен Радев след встъпването му в длъжност на 22 януари. Настоящият държаваен глава поиска тълкувателно решение от КС по този спорен въпрос.
Референдумът и ефектите от него
Нуждата от промяна на изборното законодателство след референдума на Слави Трифонов, параметрите и възможността това да се случи в рамките на настоящия парламент са друга тема, която ще бъде обсъдена на извънредния КСНС. От ГЕРБ, която като голяма партия със силни регионални структури би била сред най-облагодетелстваните от въвеждане на мажоритарна система, настояват да има промяна в Изборния кодекс преди предсрочните избори. От парламентарната група на ГЕРБ дори внесоха проект, който подкрпя въпросите от референдума - така както са зададени в него. От БСП също обявиха, че ще внесат свой проект. В левицата смятат, че промени трябва да се направят сега само в известна степен, без да се бърза.